Source: https://www.riigiteataja.ee/akt/405062018015
Timestamp: 2020-08-04 11:46:19+00:00
Document Index: 3606011

Matched Legal Cases: ['§ 6', '§ 22', '§ 14', '§ 455', '§ 4515', '§ 144', '§ 4511', '§29']

RT IV, 05.06.2018, 15
Vastu võetud 30.05.2018 nr 15
Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5, sotsiaalhoolekande seaduse § 14, § 455 lõike 1 ja § 4515 lõike 1 alusel.
(1) Asendushooldusteenust osutavad hoolduspere, perekodu ja asenduskodu (edaspidi teenuseosutaja).
(2) Järelhooldusteenust osutab Rakvere vallavalitsus (edaspidi vallavalitsus) või korraldab teenuse osutamise teiste teenuseosutajate kaudu.
(1) Käesoleva korra paragrahvi 5 lõigetes 1 ja 2 nimetatud lapse asendushooldusteenusele suunamisel hindab vallavalitsus lapse heaolust lähtuvalt asendushooldusteenuse osutamise vajadust ning teeb põhjendatud otsuse asendushooldusteenuse osutaja valikul (hoolduspere, perekodu või asenduskodu).
(2) Käesoleva korra paragrahvi 5 lõikes 3 nimetatud lapse asendushooldusteenusele suunamisel hindab vallavalitsus lapse abivajadusest ja heaolust lähtuvalt teenuse osutamise vajadust ning suunab lapse teenusele hooldusõigusliku vanema või füüsilisest isikust eestkostja nõusolekul.
(3) Käesoleva korra paragrahv 5 lõigetes 4 ja 5 nimetatud täisealise isiku järelhooldusteenusele suunamisel hindab vallavalitsus isiku abivajadust ja sellest lähtudes otsustab osutatava teenuse sisu üle.
(4) Käesoleva paragrahvi lõigetes 1-3 nimetatud isikute puhul teeb vallavalitsus otsuse teenusele suunamise kohta ning kannab isikule teenuse osutamise andmed sotsiaalteenuste ja -toetuste andmeregistrisse STAR sotsiaalhoolekande seaduse § 144 lõike 1 punkt 5 alusel.
(1) Asendushooldusteenust käesoleva korra paragrahvi 5 lõigetes 1 ja 2 nimetatud lapsele rahastatakse vallavalitsuse eelarvest ning asendushooldusteenusel oleva lapse sissetulekutest.
(2) Asendushooldusteenust käesoleva korra paragrahvi 5 lõikes 3 nimetatud lapsele võib rahastada vallavalitsuse eelarvest ja lapse ülalpidamiskohustusliku isiku vahenditest.
(3) Järelhooldusteenust rahastatakse vallavalitsuse eelarvest ning teenusel oleva täisealise isiku sissetulekutest.
(4) Teenuse saaja isiklike kulude katteks peab vallavalitsus eelarvest iga kuu tegema kulutusi vähemalt sotsiaalhoolekande seaduse § 4511 lõikes 3 sätestatud määras.
(5) Käesoleva paragrahvi punktis 4 nimetatud summa fikseeritakse teenuse osutamise lepingus ning kantakse teenuse osutaja arvelduskontole, erandina võib järelhooldusel viibiva isiku puhul kokku leppida summa kandmise teenuse saaja arvelduskontole.
(6) Vallavalitsus toetab hoolduspere vanemat, kes hooldab vähemalt nelja last, vähemalt töölepingu seaduse §29 lõike 5 alusel kehtestatud töötasu alammääras. Ühe lapse hooldamisel toetatakse hoolduspere vanemat vähemalt ühe neljandiku ulatuses nimetatud töötasu alammäärast.
(7) Lapse ülalpidamisest ja erivajadustest tulenevaid lisavajadusi rahastab vallavalitsus lapsele riigieelarvest igakuiseks ülalpidamiseks ja puudest tingitud lisakulude osaliseks hüvitamiseks ette nähtud sissetulekutest.
(9) Teenuse osutaja muude kulude kokkuleppimisel arvestatakse teenuse saaja teenusel viibimise kestvust, õppimist väljaspool teenuse osutamise asukohta ja ülalpidamist riigi või kohaliku omavalitsuse eelarvest.
(2) Järelhooldusteenuse lepingu sõlmimisel on teenuse saaja üheks lepingupooleks.
(3) Lepinguga sätestatakse vähemalt teenuse saajale osutatava teenuse sisu, maht, kestvus, rahastamine ning osapoolte õigused ja kohustused.